നിക്കി ഹേലി

**നിമ്രത** "**നിക്കി**" **ഹേലി** (née **രന്ധാവ**,ജനനം ജനുവരി 20, 1972)) ഒരു അമേരിക്കൻ രാഷ്ട്രീയക്കാരിയും നയതന്ത്രജ്ഞയുമാണ്. 2011 മുതൽ 2017 വരെ സൗത്ത് കരോലിനയുടെ 116-ാമത് ഗവർണറായും  2017 ജനുവരി മുതൽ 2018 ഡിസംബർ വരെ ഐക്യരാഷ്ട്രസഭയിലെ 29-ആമത്തെ യു.എസ്. അംബാസിഡറായും സേവനമനുഷ്ഠിച്ചു.  റിപ്പബ്ലിക്കൻ പാർട്ടി പ്രവർത്തകയായ ഹാലി, ഒരു പ്രസിഡൻഷ്യൽ കാബിനറ്റിൽ സേവനമനുഷ്ഠിക്കുന്ന ആദ്യത്തെ ഇന്ത്യൻ അമേരിക്കൻ വംശജയാണ്. 2024 ലെ റിപ്പബ്ലിക്കൻ പാർട്ടി പ്രസിഡൻഷ്യൽ പ്രൈമറികളിൽ അവർ സ്ഥാനാർത്ഥിയായിരുന്നു.

ട്രഷറർ, നാഷണൽ അസോസിയേഷൻ ഓഫ് വിമൻ ബിസിനസ് ഓണേഴ്‌സ് പ്രസിഡന്റ് എന്നീ ചുമതലകളിൽ സേവനമനുഷ്ഠിക്കുന്നതിന് മുമ്പ് ഹാലി തന്റെ കുടുംബത്തിന്റെ ഉടമസ്ഥതയിലുള്ള വസ്ത്ര ബിസിനസിൽ ചേർന്നു. 2004 ൽ സൗത്ത് കരോലിന ഹൗസ് ഓഫ് റെപ്രസന്റേറ്റീവിലേക്ക് തിരഞ്ഞെടുക്കപ്പെട്ട അവർ മൂന്ന് തവണ ഈ സ്ഥാനത്ത്  സേവനമനുഷ്ഠിച്ചു. 2010 ൽ സൗത്ത് കരോലിന ഗവർണറായി തിരഞ്ഞെടുക്കപ്പെട്ട അവർ, സംസ്ഥാനത്തെ ആദ്യത്തെ വനിതാ ഗവർണറും, ലൂസിയാനയിലെ ബോബി ജിൻഡാലിനുശേഷം, ഇന്ത്യൻ വംശജയായ രണ്ടാമത്തെ യുഎസ് ഗവർണറുമായി. ഗവർണറായിരിക്കെ, 2015 ലെ ചാൾസ്റ്റൺ പള്ളി വെടിവയ്പ്പിനെതിരെ സംസ്ഥാനത്തിന്റെ പ്രതികരണത്തിന് നേതൃത്വം നൽകിയതിന്റെ പേരിലും അവർ ദേശീയ ശ്രദ്ധ നേടി.

2017 ജനുവരിയിൽ, ഡൊണാൾഡ് ട്രംപിന്റെ ഭരണകാലത്ത് ഹാലി ഐക്യരാഷ്ട്രസഭയിലെ യുഎസ് അംബാസഡറായി നിയമിതയായി. ഐക്യരാഷ്ട്രസഭയുടെ അംബാസഡർ എന്ന നിലയിൽ, ഇസ്രായേലിനുവേണ്ടി വാദിച്ചതിലൂടെയും, ഇറാൻ ആണവ കരാറിൽ നിന്നും പാരീസ് കാലാവസ്ഥാ കരാറിൽ നിന്നും അമേരിക്ക പിന്മാറിയ ട്രംപ് ഭരണകൂടത്തിന്റെ നടപടിയെയും ഐക്യരാഷ്ട്രസഭയുടെ മനുഷ്യാവകാശ കൗൺസിലിൽ നിന്ന് അമേരിക്ക പിന്മാറിയതിനെയും അവർ പ്രതിരോധിച്ചു. 2018 ഡിസംബർ 31 ന് അവർ അംബാസഡർ സ്ഥാനം രാജിവച്ചു.

2023 ഫെബ്രുവരിയിൽ ഹാലി അമേരിക്കൻ പ്രസിഡന്റ് സ്ഥാനത്തേക്കുള്ള തന്റെ പ്രചാരണം പ്രഖ്യാപിച്ചു. അയോവ കോക്കസുകൾക്ക് ശേഷം, റിപ്പബ്ലിക്കൻ പ്രൈമറികളിൽ ഹാലിയും ട്രംപും  ശേഷിക്കുന്ന രണ്ട് പ്രധാന സ്ഥാനാർത്ഥികളായി മാറിയിരുന്നു. ഏകദേശം രണ്ട് മാസത്തോളം അവർ ട്രംപിനെതിരെ നേരിട്ട് പ്രചാരണം നടത്തി. വാഷിംഗ്ടൺ ഡിസി പ്രൈമറിയിൽ വിജയിച്ചതോടെ, പ്രസിഡൻഷ്യൽ പ്രൈമറി വിജയിക്കുന്ന ആദ്യ വനിതാ റിപ്പബ്ലിക്കൻ പ്രസിഡന്റ് സ്ഥാനാർത്ഥിയും, 1972-ൽ ഷേർലി ചിഷോമിന് ശേഷം നിറത്തിന്റെ പേരിൽ ഒരു പ്രധാന പാർട്ടി നാമനിർദ്ദേശ മത്സരത്തിൽ വിജയിക്കുന്ന രണ്ടാമത്തെ വ്യക്തിയുമായി  അവർ മാറി. വെർമോണ്ട് ഒഴികെയുള്ള എല്ലാ സൂപ്പർ ട്യൂസ്ഡേ മത്സരങ്ങളിലും പരാജയപ്പെട്ടതിനെത്തുടർന്ന്, നിക്കി ഹാലി 2024 മാർച്ച് 6 ന് തന്റെ പ്രചരണ കാമ്പെയ്‌ൻ താൽക്കാലികമായി നിർത്തിവച്ചു.

## വ്യക്തിജീവിതം
സൗത്ത് കരോലിനയിലെ ബാംബർഗിലുള്ള ബാംബർഗ് കൗണ്ടി മെമ്മോറിയൽ ആശുപത്രിയിൽ ഇന്ത്യയിലെ പഞ്ചാബ് സംസ്ഥാനത്തെ അമൃത്സറിൽ നിന്നുള്ള കുടിയേറ്റക്കാരായ പഞ്ചാബി സിഖ് മാതാപിതാക്കളുടെ മകളായി നിമ്രത നിക്കി രന്ധാവ എന്ന പേരിൽ  ജനിച്ചു. വടക്കേ അമേരിക്കയിലേക്ക് പോകുന്നതിനുമുമ്പ്, അവരുടെ പിതാവ് അജിത് സിംഗ് രന്ധാവ (1933–2024) പഞ്ചാബ് കാർഷിക സർവകലാശാലയിലെ പ്രൊഫസറും അമ്മ രാജ് കൗർ രന്ധാവ ഡൽഹി സർവകലാശാലയിൽ നിന്ന് നിയമ ബിരുദം നേടിയ വ്യക്തിയുമായിരുന്നു. അവരുടേത് നിശ്ചയിച്ചുറപ്പിച്ച വിവാഹമായിരുന്നു. 1964 ൽ അജിത് ബ്രിട്ടീഷ് കൊളംബിയ സർവകലാശാലയിൽ നിന്ന് പിഎച്ച്ഡി പ്രോഗ്രാം സ്കോളർഷിപ്പ് സ്വീകരിച്ചപ്പോൾ  അമേരിക്കയിലേയ്ക്ക് കുടംബത്തോടൊപ്പം താമസം മാറി. 1969-ൽ അജിത്ത് ബിരുദം നേടിയ ശേഷം, കറുത്തവർഗ്ഗക്കാരുടെ ഒരു ചരിത്ര സ്ഥാപനമായ വൂർഹീസ് കോളേജിൽ പ്രൊഫസറായി ജോലി ആരംഭിച്ചു, കുടുംബം സൗത്ത് കരോലിനയിൽ സ്ഥിരതാമസമാക്കി.

വിദ്യാഭ്യാസം ഐഛികമാക്കി ബിരുദാനന്തര ബിരുദം നേടിയ മാതാവ് രാജ് കൗർ, ബാംബർഗ് പബ്ലിക് സ്കൂളുകളിൽ ഏഴ് വർഷം സാമൂഹ്യശാസ്ത്രം പഠിപ്പിച്ചു. എക്സോട്ടിക്ക ഇന്റർനാഷണൽ എന്ന വിജയകരമായ വനിതാ ബോട്ടിക് സ്ഥാപനം ആരംഭിച്ച  അവർ അവിടെ മുഴുവൻ സമയവും ജോലി ചെയ്യാൻ തുടങ്ങി.. 12 വയസ്സുള്ളപ്പോൾ നിക്കി ബുക്ക് കീപ്പിംഗിൽ സഹായിക്കാൻ തുടങ്ങി. 1993-ൽ ദി ജെന്റിൽമെൻസ് ക്വാർട്ടേഴ്‌സ് എന്ന പേരിൽ അവരുടെ ബിസിനസ്സ് പുരുഷ വസ്ത്ര മേഖലയിലേയ്ക്ക് വ്യാപിച്ചു, 2008-ൽ രാജ് ജോലിയിൽനിന്ന് വിരമിക്കുന്നതുവരെ ഈ രണ്ട് സ്റ്റോറുകളും തുറന്നിരുന്നു..

ഹാലിക്ക് രണ്ട് സഹോദരന്മാരും ഒരു സഹോദരിയുമുണ്ട്. 1989 ൽ ഓറഞ്ച്ബർഗ് പ്രിപ്പറേറ്ററി സ്കൂളുകളിൽ നിന്ന് അവർ ബിരുദം നേടി. 1994 ൽ ക്ലെംസൺ സർവ്വകലാശാലയിൽ നിന്ന് അക്കൗണ്ടിംഗിലും ഫിനാൻസിലും ബി.എസ്. ബിരുദം കരസ്ഥമാക്കി. ജനിച്ചതുമുതൽ ഹാലി "ചെറിയവൾ" എന്നർത്ഥം വരുന്ന ഒരു പഞ്ചാബി പേരായ തന്റെ മധ്യനാമമായ നിക്കി എന്ന പേരിലാണ് അറിയപ്പെടുന്നത്.

## ജീവചരിത്രം
Haley published an autobiography, *Can't Is Not an Option: My American Story* (Penguin Books) in 2012.

## പുരസ്കാരങ്ങളും ബഹുമതികളും
* Friend of the Taxpayer Award, S.C. Association of Taxpayers, 2005
* Leader in Liberty Award, ABATE of South Carolina, 2005
* Legislator of the Year Award, Centennial Foundation, 2005
* Indian American Pride Award, Indian American Friendship Council, 2005
* Palmetto Leadership Award, South Carolina Policy Council, 2006
* Strom Thurmond Excellence in Public Service and Government Award, South Carolina Federation of Republican Women, 2006
* Champion of Housing Award, Home Builders Association of S.C., 2007
* W. Mack Chamblee Quality of Life Award, S.C. Association of Realtors, 2007
* Order of the Palmetto, 2010 
* Honorary Doctorate, University of South Carolina, 2015
* Ambassador of the Year, Columbia Chamber, 2015.
* Award of Appreciation, Harvard Foundation for Intercultural and Race Relations, 2015
* David H. Wilkins Awards for Excellence, The Riley Institute at Furman University, 2015
* First Lady's Visionary Award, Claflin University, 2016
* "The 100 Most Influential People", Time Magazine, 2016
* Hyman Rubin Award, Greater Columbia Community Relations Council, 2016
* WDN "10 for 10" award, International Republican Institute, 2016
* Global Vision Award, Columbia World Affairs Council, 2016

## തിരഞ്ഞെടുപ്പ് ചരിത്രം

## അവലംബങ്ങൾ

വർഗ്ഗം:1972-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ